CELEX: 62020TN0308
Language: sl
Date: 2020-05-18 00:00:00
Title: Zadeva T-308/20: Tožba, vložena 18. maja 2020 – PL/Komisija

10.8.2020   
            
            
               SL
            
            
               Uradni list Evropske unije
            
            
               C 262/30
            
         
      Tožba, vložena 18. maja 2020 – PL/Komisija
      (Zadeva T-308/20)
      (2020/C 262/41)
      Jezik postopka: francoščina
      
         Stranki
      
      
         Tožeča stranka: PL (zastopnika: J. Van Rossum in J.-N. Louis, odvetnika)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  sklep Komisije z dne 25. junija 2019, s katerim se tožečo stranko „v interesu službe“ iz generalnega direktorata za razvoj in sodelovanje – EuropAid, direkcija sosedstvo, oddelek za finance, pogodbe in revizijo (DEVCO.F5.DEL.West Bank and Gaza Strip.006) v vzhodnem Jeruzalemu, z retroaktivnim učinkom od 1. januarja 2013 premešča v generalni direktorat za mobilnost in promet, direkcija za skupna sredstva MOVE.ENER (MOVE.SRD), v Bruslju, razglasi za ničen;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga:
      
                  1.
               
               
                  Prvi tožbeni razlog: kršitev člena 266 PDEU, saj v izpodbijanem sklepu nista upoštevana izreka sodbe Sodišča za uslužbence z dne 15. aprila 2015 (F-96/13, EU:F:2015:29) in sodbe Splošnega sodišča z dne 13. decembra 2018 (T-689/16, neobjavljena, EU:T:2018:925) glede njunih obrazložitev, ki sta bistveni podlagi, saj sta potrebni za opredelitev natančnega pomena zadeve, v kateri je bilo odločeno.
               
            
                  2.
               
               
                  Drugi tožbeni razlog: kršitev členov 2 in 22a Kadrovskih predpisov za uradnike Evropske unije, ker je izpodbijani sklep sprejel nepristojni organ, ter kršitev obveznosti obrazložitve in lojalnega sodelovanja.